Piero Angela

**Piero Angela** (Torino, 22 de idas 1928 - Roma, 13 de austu 2022) est stètiu unu spainadori sientìficu, giornalista, presentadori televisivu e sagista italianu.

Connotu pruschetotu comenti ideadori e presentadori de trasmissionis de spainadura de tipu anglosàssoni, e po su giornalismu sientìficu suu espressau puru in publicatzionis medas de sàgiu, at incumentzau sa carriera comenti cronista radiofònicu, bessendi apustis imbiau e afirmendi-si comenti presentadori de su telediàriu Rai.

## Biografia
 
Piero Angela at scritu chi sa ratzionalidadi si-dd'at imparada babu suu, su mèigu antifascista Carlo Angela, onorau cun sa medàllia de is Giustus intra is natzionis. Segundu su collega Gigi Marzullo «s'autocontrollu perfetu suu e s'amistàntzia sua cumpassada rifletint in parti s'ìndula sua lunatza e in parti funt scritus in su còdixi genèticu de custu piemontesu educau a sa ratzionalidadi e a sa tolleràntzia». Angela etotu at decrarau de ai arriciu «un'annestru piemontesu: cìdrinu meda, cun prìntzìpius severus meda, comenti su de abarrai unu passu agoa, chena si sproboxai mai». De s'àtera parti, cun riferimentu a s'imparu iscolàsticu suu, issu at scritu:

At frecuentau su litzeu clàssicu me in Torinu. Piero Angela est anniòsticu.

### Mùsica
A s'edadi de seti annus at incumentzau a pigai letzionis privadas de pianoforte, interessendi-si apustis a mùsica jazz. A binti annus, in su 1948, at sonau cun su nòmini de *Peter Angela* in unas cantu *jam session* me is tzìrculus jazz torinesus.

In su matessi annu dd'at notau s'impresàriu Sergio Bernardini chi dd'at cumbidau a sonai in sa serada de incingiada de sa Capannina de Viareggio. Me is primus annus cincuanta at formau, impari cun su baterista Franco Mondini, unu triu jazz innui si funt alternaus vàrius contrabassistas. A su triu si funt agiuntus s'ispissu solistas comenti Nini Rosso, Franco Pisano, Nunzio Rotondo e s'ex cornetista de Duke Ellington, Rex Stewart. Impari cun Mondini, Angela est stètiu po unu perìodu in su chemu de Rotondo. At sonau puru cun Franco Cerri, amigu suu. At contau de issu chi in su 1946, sendi chi no podiat comporai su billetu, andàt a ascurtai is cuntzertus de foras, arribendi in bitzicreta a palas de su locali torinesu innui sonàt cun Gorni Kramer e su Cuartetu Cetra. In s'interis dd'ant pigau in Rai e in su 1952 at acabau cun sa mùsica de professionista po si dedicai a su giornalismu.

Mancai apat abandonau sa faina musicali de professionista, Piero Angela est abarrau unu cultori de su jazz e de sòlitu, candu una trasmissioni suu tocat argumentus ligaus a sa mùsica che is fenòmenus acùsticus, ddu podeus biri a su piano sonendi cun professionistas de sa mùsica jazz.

### Giornalismu
Su primu incàrrigu in s'enti radiotelevisivu de stadu italianu est stètiu su de cronista comenti collaboradori de is noas de s'arràdiu. In su 1954, cun s'arribu de sa televisioni, Angela est coladu a su telediàriu comenti imbiau, in antis in Parigi, apustis de Bruxelles, de su 1955 a su 1968. Impari cun Andrea Barbato, in su 1968 est stètiu su presentadori de sa primu editzioni de su Telegiornale Nazionale de is 13:30 e in su 1976 est stètiu su primu presentadori de su TG2.

Ispirau de Roberto Rossellini, in su 1968 Piero Angela at realizau una sèrie de documentàrius cun tìtulu *Il futuro nello spazio*, contendi su programa Apollo; in s'interis de su traballu me is Stadus Aunius at s'est collegau bortas meda in direta po sa RAI in ocasioni de sa ghetada de su vetori Saturn V chi at portau is primus astronàutas a sa Luna. At incumentzau insandus una carriera manna de spraxidura sientìfica chi me is annus benidoris dd'at portau a produsi trasmissionis medas de informatzioni, comenti *Destinazione Uomo* (dexi episòdius), *Da zero a tre anni* (tres espisòdius), *Dove va il mondo?* (cincu episòdius), *Nel buio degli anni luce* (otu episòdius), *Indagine sulla parapsicologia* (cincu episòdius), *Nel cosmo alla ricerca della vita* (cincu episòdius).

### Spainadura sientìfica

De s'incumintzu de is annus setanta Angela s'est dedicau fintzas a sa realizatzioni de programas de spainadura: su primu est stètiu *Destinazione Uomo* in su 1971, una de is primas trasmissionis televisivas de custa genia, fata po unu pùblicu generalista. In su 1981 est incumentzada sa sèrie *Quark*:
 
Sa fòrmula de *Quark*  fiat a cussu tempus innovadora: impreàt totu is mèdius tecnològicus a disponimentu e is arresursas de sa comunicatzioni televisiva po fai is temas trataus prus simpris: is documentàrious de sa BBC e de David Attenborough, is animatzionis de Bruno Bozzetto impreaus po spricai is cuntzetus prus difìcilis, is intervistas cun espertus in unu linguàgiu prus craru possìbili, is acrarimentus in stùdiu. De su programma-base ndi funt derivaus àterus, unus cantu de issus ancora in produtzioni: documentàrius naturalìsticus (*Quark speciale* e *Il mondo di Quark*), finantziàrius (*Quark Economia*) e polìticus (*Quark Europa*).

In su 1984 *at presentau su progetu Pillole di Quark*, vìdeus de trinta segundus asuba de argumentus tènnicus, sientìficus, educativus, sotzialis, mèdicus, in direta a oràrius variàbilis in Rai 1. In su matessi annu Angela at realizau su primu *talk show* cun finalidadi de sprèviu mistu a spainadura sientìfica: ses primas seradas in direta cun su pùblicu de su Foro Italico, cun personàgius de su mundu de sa cultura, de sa sièntzia, de su spetàculu e de su sport asuba de su palcu arrexonendi cun sa platea.

In su 1986 e in su 1987 at presentau de su *Palazzetto dello Sport* de Torinu, innantis a otumilla spetadoris, duas primas seradas in Rai 1 apitzus de is problemas de su clima: atmosfera e otzèanus, sighidas de tres sèries televisivas chi sfrutànt is tecnologias noas de rapresentatzioni gràfica po mèdiu de computadori: unu biàgiu aìnturu de su corpus umanu (*La macchina meravigliosa*, in otu episòdius), in sa preistòria (*Il pianeta dei dinosauri*, in cuàturu episòdius), e in su spàtziu (*Viaggio nel cosmo*, in seti episòdius). Custas sèries, realizadas cun sa collaboratzioni de fìllu suu Alberto, funt stètias furriadas in inglesu e bèndias in prus de coranta paisus europeus, americanus e asiàticus.

In su 1988 at creau fintzas *Quark italiani*, una sèrie de documentàrius de natura, ambienti, esploratzioni e mundu animali prodùsius e realizaus de autoris italianus, comenti Alberto Angela etotu, chi at realizau cancu documentàriu in Àfrica.

At descritu in s'autobiografia sua is circustàntzias chi ant portau a sa nàscida a *Superquark*, candu po cuntrastai sa cuncurrèntzia cun Mediaset fiat tocau a tenni me in sa primu serada unu programa *forti* chi arribessit finas a su Telediàriu de su noti: «Calincunu programa "*pigatotu*" fiat giai incumentzau de diora e Brando Giordani, tandus diretori de Rai 1, m'at telefonau pedendi-mì de fai unu "Quark" de duas oras, intamis de una.»

In su 1995 est nàsciu difatis *Superquark*, chi su 4 de làmpadas 1999, at festau su de duamilla episòdius de su *Progetu Quark* e e derivaus. Cuss'annu etotu funt bessius is *Speciali di Superquark*, seradas monotemàticas asuba de argumentus de interessu mannu sotziali, psicològicu e sientìficu. In prus, Piero Angela at tentu una rubrica dedicada a sa cultura in su programa *Domenica In*.

A ùrtimu, in su 2000 Piero e Alberto Angela funt autoris de *Ulisse*, programa a episòdius monogràficus chi pertocant scobertas stòricas e sientìficas.

In parallelu a sa faina de spainadura in televisioni, Piero Angela est curadori de sa rubrica «Scenza e società» in s'arrevista *TV Sorrisi e Canzoni*; in prus, est stètiu curadori e supervisori de su mensili *Quark*, fundau de issu etotu in su 2001 e serrau in su 2006 po farta de fundus. Su mensili, ispirende-si a su programma TV omònimu, tratàt temas sientìficus in manera atzessìbili a su pùblicu. Piero Angela est fintzas autori de prus de trinta lìburus, medas de issus furriaus in inglesu, tedescu e spanniolu, cun una tiradura totali de prus de tres millionis de còpias.

#### Stili e ruolu de sa spainadura
In contu de sa faina sua de spainadura, Piero Angela at scritu:

In prus, at spricau chi:

Po comunicai, sighit Angela, sa spainadura depit sciri afrontai unus cantu problemas:
 
E agiungit:

#### Su CICAP
In su 1989 est stètiu unu de is fundadoris de su CICAP, assòtziu pro s'averiguu apitzus de is pseudosièntzias, nàsciu po promovi s'imparu sientìficu e su spìritu crìticu, e puru po imbistigai s'esistèntzia de is fenòmenus paranormalis. Unu slogan de s'assòtziu, «Tocat a tenni sèmpiri una menti aberta, ma no aici meda aberta chi su cerbeddu arruat a terra», dd'ant a fitianu atribuida a Piero Angela, mancai siat in realidadi unu modu de nai giai atribuiu a àteras personalidadis famadas.

In su maju 2016 dd'ant nominau Presidenti onoràriu de s'assòtziu.

#### Sa tzita de pretu po infamamentu

In su 2000 Piero Angela est stètiu tzitau in corona po infamamentu de duus assòtzius omeopàticus (sa FIAMO e sa SIMO in una càusa civili e una penali), pustis de sa trasmissioni de *Superquark* de s'11 de argiolas 2000 innui si fiat nau chi sa meixina omeopàtica no tenit fundamentu sientìficu seguru. Angela, amparau de is abogaus Giulia Bongiorno e Franco Coppi, est stètiu assòlviu in ambas càusas e su giugi at reconnotu sa non sientificidadi de sa disciplina.

### Àteras fainas

* Piero Angela at iscritu su sugetu e at partecipau a sa scenegiadura de unu film in tema de amenatza de gherra atòmica: *Il giorno prima* (1987) dirìgiu de Giuliano Montaldo.
* In su 2009 Angela at annuntziau de ai scobertu un'autoritratu nou de Leonardo da Vinci in su libru *Il Codice del volo degli uccelli*.
* Tenit s'hobby de is scacus, mancai no apat giogau a perunu torneu. Est stètiu intra is invitaus de onori de is Olimpìadis de scacus de su 2006, giogadas in sa tzitadi sua de orìgini.
* At ispirau su personàgiu de Piero Papera, presentadori de sa trasmissioni *SuperQuack*, apartu in su 2002 in *Topolino*.

## Prèmius

* Angela at arriciu dòixi làureas *honoris càusa*. In prus de prèmius medas in Itàlia e in s'èsteru, in su 1993 at arriciu su Prèmiu Kalinga po sa spainadura sientìfica de s'UNESCO, in su 2002 sa medàllia de oru po sa cultura de sa Repùbblica Italiana e in su 2021 s'onorificèntzia de *Cavaliere di gran croce dell'Ordine al Merito della Repubblica italiana*.
* At arriciu seti bortas su *telegatto*, unu de issus a sa carriera, su 22 gennaxu 2008.
* Su 3 ladàmini 2010 at arriciu su Prèmiu Spetziali de sa Giuria de su Prèmiu Literàriu Giuseppe Dessì.
* Is astrònomus Andrea Boattini e Maura Tombelli, dd'ant intitulau s'asteròidi 7197 Pieroangela.
* Dd'ant dedicau sa *Babylonia pieroangelai*, molluscu gasteròpodi de su mari Cinesu.
* Pàdova, tzitadi ligada a Galileo Galilei, dd'at donau sa tzitadinàntzia onorària po su contributu "suu de primori giau a sa spainadura sientìfica".
* Fintzas Torinu, sa tzitadi sua de nàscida, su 23 ladàmini 2017, at decìdiu de ddi donai sa tzitadinàntzia onorària po essi "sa cunfirma bia de sa traditzioni sientìfica de sa tzitadi" e po ai contribuiu cun sa carriera professionali cosa sua a amanniai "sa cultura e su connoscimentu de is italianus fintzas cun su mèdiu televisivu".
* In su 2018 arricit in prus su prèmiu Torinesu de s'Annu 2017, assinniau de sa Càmara de cumèrtziu de Torinu, "Po ai rapresentau su stili torinesu de su impènniu e de sa passioni po su traballu".

## Programas televisivus

* *Telegiornale* (Programma Nazionale, 1954-1975; Secondo Programma, 1961-1975; Rete 1, Rete 2, 1975-1976)
* *Il futuro nello spazio* (Programma Nazionale, 1968)
* *Destinazione uomo* (Programma Nazionale, 1971)
* *Da zero a tre anni* (Programma Nazionale, 1971)
* *Dove va il mondo?* (Programma Nazionale, 1971)
* *Nel buio degli anni luce* (Programma Nazionale, 1971)
* *TG2* (Rete 2, 1976-1981)
* *Indagine sulla parapsicologia* (Rete 1, 1978)
* *Nel cosmo alla ricerca della vita* (Rete 1, 1980)
* *Quark* (Rete 1, 1981-1982; Rai 1, 1983-1989)
* *Quark in pillole* (Rai 1, 1983)
* *Il mondo di Quark* (Rai 1, 1984-1994)
* *Quark Economia* (Rai 1, 1986)
* *Serata Marte* (Rai 1, 1988)
* *La macchina meravigliosa* (Rai 1, 1990)
* *Serata Oceano* (Rai 1, 1991)
* *Quark Speciale* (Rai 1, 1992)
* *Quark Europa* (Rai 1, 1992)
* *Enciclopedia di Quark* (Rai 1, 1993)
* *Il pianeta dei dinosauri* (Rai 1, 1993)
* *Serata Quark* (Rai 1, 1994)
* *Superquark* (Rai 1, dal 1995)
* *Speciale Superquark* (Rai 1, 1997-2015)
* *Viaggio nel cosmo* (Rai 1, 1998)
* *Domenica in* (Rai 1, 1999-2000)
* *Ulisse - Il piacere della scoperta* (Rai 3, 2000-2018) *autori sceti*
* *Quark Atlante* (Rai 1, dal 2001)
* *Superquark musica* (Rai 1, 2018)
* *Superquark natura* (Rai 1, dal 2018)
* *Quella notte sulla Luna* (Rai 1, 2019)
* *Superquark+* (RaiPlay, dal 2019)
* *Prepararsi al futuro* (Rai Premium, 2020)
* *Speciale Ulisse - Un pianeta meraviglioso - Il futuro da salvare* (Rai 1, 2021)
* E il mare come sta? (RaiPlay, 2021)

## Videografia

### VHS

* *Videoenciclopedia della natura* (1991)
* *Viaggio nel mondo degli animali* (1992)

### DVD

* *La grande Storia dell'Uomo*, 27 DVD, RaiTrade-RCS, (2008)
* *Viaggio nella Scienza*, 30 DVD, Rai Trade-RCS, (2009)
* *Capolavori delle grandi civiltà*, 30 DVD, Rai Trade-RCS, (2010-2011)
* *Antico Egitto-Antica Roma,* 30 DVD, Rai Eri-RCS, (2012)
* *Il Cosmo. Alla scoperta dell'universo*, 30 DVD, Rai Eri-RCS, (2013-2014)

## Òperas

* *L'uomo e la marionetta. Il comportamento quotidiano visto attraverso i condizionamenti biologici*, Milano, Garzanti, 1972.
* *Da zero a tre anni. La nascita della mente*, Milano, Garzanti, 1973; Milano, Oscar Mondadori, 2000.
* *La vasca di Archimede*, Milano, Garzanti, 1975.
* *Nel buio degli anni luce*, Milano, Garzanti, 1977.
* *Viaggio nel mondo del paranormale. Indagine sulla parapsicologia*, Milano, Garzanti, 1978; Milano, Oscar Mondadori, 2000.
* *Intervista sulla materia dal nucleo alle galassie*, intervista a Edoardo Amaldi, Roma-Bari, Laterza, 1980.
* *Nel cosmo alla ricerca della vita*, Milano, Garzanti, 1980.
* *Viaggi nella scienza. Il mondo di Quark*, Milano, Garzanti, 1982.
* *La macchina per pensare. Alla scoperta del cervello*, Milano, Garzanti, 1983.
* *Alfa &amp;amp; Beta. Dalle stelle all'intelligenza. Mille risposte sulla scienza in un dialogo a briglia sciolta*, Milano, Vallardi, 1984; Milano, Oscar Mondadori, 2001.
* *Quark Economia. Per capire un mondo che cambia*, Milano, Garzanti, 1986.
* cun Pietro Motta, *Viaggio nel corpo umano*, Milano, Garzanti, 1986.
* cun Alberto Angela, *La straordinaria storia dell'uomo.* *Indizio per indizio un'investigazione sulle nostre origini*, Milano, A. Mondadori, 1989, ISBN 88-04-33188-7
* con Lorenzo Pinna, *Atmosfera.* *Istruzioni per l'uso*, Milano, A. Mondadori, 1990, ISBN 88-04-34167-X
* cun Lorenzo Pinna, *Oceano.* *Gigante addormentato*, Milano, A. Mondadori, 1991, ISBN 88-04-35270-1
* cun Alberto Angela, *La straordinaria storia della vita sulla Terra. Diario di un viaggio lungo quattro miliardi di anni*, Milano, A. Mondadori, 1992, ISBN 88-04-35271-X
* cun Carlo Rubbia, *Edoardo Amaldi.* *Scienziato e cittadino d'Europa*, Milano, Leonardo Periodici, 1992, ISBN 88-355-0233-0
* cun Alberto Angela, *Il pianeta dei dinosauri.* *Quando i grandi rettili dominavano il mondo*, Milano, A. Mondadori, 1993, ISBN 88-04-37682-1
* *I misteri del sonno. Nuove scoperte sul versante notturno della nostra vita*, Milano, A. Mondadori, 1994, ISBN 88-04-35272-8
* cun Alberto Angela, *Dentro il Mediterraneo*, Milano, A. Mondadori, 1995, ISBN 88-04-39369-6
* cun Giuliano Toraldo di Francia, *Dialoghi di fine secolo.* *Ragionamenti sulla scienza e dintorni*, Firenze, Giunti, 1996, ISBN 88-09-20838-2
* cun Alberto Angela, *La straordinaria avventura di una vita che nasce. Nove mesi nel ventre materno*, Roma-Milano, Eri-A. Mondadori, 1996, ISBN 88-04-40505-8
* cun Alberto Angela e Alberto Luca Recchi, *Squali*, Milano, A. Mondadori, 1997, ISBN 88-04-42907-0
* cun Alberto Angela, *Viaggio nel Cosmo. Alla scoperta dei misteri dell'Universo*, Roma-Milano, RAI-ERI-A. Mondadori, 1997, ISBN 88-04-40178-8
* *Viaggio nella scienza*, Roma-Novara, la Repubblica-Istituto geografico De Agostini, 1997.
* *Viaggio nel mondo degli animali*, Roma-Novara, la Repubblica-Istituto geografico De Agostini, 1998.
* *Raccontare la scienza*, Milano, Pratiche, 1998, ISBN 88-7380-461-6
* cun Alberto Angela e Giuseppe Pederiali, *Il paesaggio che verrà*, Modena, F. C. Panini, 2000, ISBN 88-8290-207-2
* *Premi & punizioni. Alla ricerca della felicità*, Milano, A. Mondadori, 2000, ISBN 88-04-45854-2
* cun Alberto Angela e Alberto Luca Recchi, Milano, *Mostri marini*, A. Mondadori, 2001, ISBN 88-04-48105-6
* *Videoenciclopedia dei ragazzi*, curatela, 8 voll., Roma, A. Curcio, 2004.
* *Ti amerò per sempre. La scienza dell'amore*, Roma-Milano, RAI-ERI-A. Mondadori, 2005, ISBN 88-04-51490-6
* cun Lorenzo Pinna, Milano, *La sfida del secolo. Energia. 200 domande sul futuro dei nostri figli*, A. Mondadori, 2006, ISBN 88-04-56071-1
* cun Lorenzo Pinna, Milano, *Perché dobbiamo fare più figli.* *Le impensabili conseguenze del crollo delle nascite*, A. Mondadori, 2008, ISBN 978-88-04-58094-2
* *A cosa serve la politica?*, Milano, Mondadori, 2011, ISBN 978-88-04-60776-2.
* cun Alessandro Barbero, *Dietro le quinte della Storia. La vita quotidiana attraverso il tempo*, Milano, Rizzoli, 2012, ISBN 978-88-17-06147-6.
* *Viaggio dentro la mente. Conoscere il cervello per tenerlo in forma*, Milano, Mondadori, 2014, ISBN 978-88-04-64063-9.
* *Tredici miliardi di anni. Il romanzo dell'Universo e della Vita*, Milano, Mondadori, 2015, ISBN 978-88-04-65119-2.
* *Il mio lungo viaggio. 90 anni di storie vissute*, Milano, Mondadori, 2017, ISBN 978-8804663355
### Tzitadinàntzias onoràrias

* Tzitadinàntzia onorària de sa Tzitadi de Pàdova. Pàdova, 23 friaxu 2016
* Tzitadinàntzia onorària de sa Tzitadi de Torinu. Torinu, 12 donniasantu 2017
* Tzitadinàntzia onorària de sa Comuna de Montelupo Fiorentinu, 14 argiolas 2018
* Tzitadinàntzia onorària de sa Tzitadi de Vercelli. Vercelli, 15 abrili 2019

## Riferimentus


## Ligàminis esternus
* 
* 
* 
* 
* 
*